অজ্ঞেয়বাদী নাস্তিক্যবাদ
অজ্ঞেয়বাদী নাস্তিক্যবাদ একটি দার্শনিক অবস্থান যা নাস্তিক্যবাদ এবং অজ্ঞেয়বাদ উভয়ের সমন্বয় করে। অজ্ঞেয়বাদী নাস্তিকরা এই অর্থে নাস্তিক যে তারা স্রষ্টার অস্তিত্বে বিশ্বাস রাখে না, এবং এই অর্থে অজ্ঞেয়বাদী যে তারা মনে করে স্রষ্টার অস্তিত্ব মানুষের পক্ষে জানা সম্ভব নয়। অজ্ঞেয়বাদী নাস্তিক্যবাদকে অজ্ঞেয়বাদী আস্তিক্যবাদের বিপরীত বলা যায়। অজ্ঞেয়বাদী আস্তিকরা মনে করে স্রষ্টা আছে কিন্তু তা মানুষের পক্ষে জানা সম্ভব নয়।